દરમિયાન, અમેરિકામાં ભારતીય મૂળના સેનેટર કમલા હેરિસન અને અબજપતિ ડેમોક્રેટ ટોમ સ્ટેયરને શંકાસ્પદ પેકેજ મળ્યા છે. આ પ્રકારની ઘટનાની સંખ્યા ૧૪ થઈ છે. હેરિસના કેલિફોર્નિયાના સરનામે શંકાસ્પદ વિસ્ફોટક સાથેનું પેકેજ મોકલવામાં આવ્યું હતું. તેઓ અમેરિકામાં આગામી રાષ્ટ્રપ્રમુખ પદની ચૂંટણીમાં પ્રબળ દાવેદાર પણ ગણાય છે. તેઓ કેલિફોર્નિયા રાજ્યનું પ્રતિનિધિત્વ કરે છે. જોકે, અમેરિકી પૂર્વ રાષ્ટ્રપ્રમુખ બરાક ઓબામા, બિલ ક્લિન્ટન, હિલેરી ક્લિન્ટન સહિતના ટોચના નેતાઓને પણ શંકાસ્પદ પેકેજ મોકલનારા એક શંકાસ્પદ વ્યક્તિની ફ્લોરિડામાંથી પોલીસે ધરપકડ કરી છે.